ডেভিড মিলেন্স
ডেভিড জেমস মিলেন্স (ইংরেজি: David Millns; জন্ম: ২৭ ফেব্রুয়ারি, ১৯৬৫) নটিংহ্যামশায়ারের ক্লিপস্টোনে জন্মগ্রহণকারী সাবেক ইংরেজ ক্রিকেটার। ঘরোয়া প্রথম-শ্রেণীর কাউন্টি ক্রিকেটে নটিংহ্যামশায়ার ও লিচেস্টারশায়ার এবং তাসমানিয়া ও বোল্যান্ডের প্রতিনিধিত্ব করেন ডেভিড মিলেন্স। মিলেন্স ফাস্ট স্ট্রাইক বোলার হিসেবে অংশ নিয়েছেন এবং নিচের সারির কার্যকরী ব্যাটসম্যান হিসেবে ভূমিকা রাখতেন তিনি। লিচেস্টারশায়ারের পক্ষে দুইবার চ্যাম্পিয়নশীপ বিজয়ে ভূমিকা রাখেন। ১৯৮৮ থেকে ২০০০ সাল পর্যন্ত তার খেলোয়াড়ী জীবন কাটে। বর্তমানে তিনি আম্পায়ার হিসেবে মাঠে নামছেন। ২০১৪-১৬ সালের আইসিসি মহিলা চ্যাম্পিয়নশীপের খেলা পরিচালনা করছেন তিনি।